Parallelt med dette var et annet eks-sovjetisk land svært misfornøyd med poenggivingen. Belarus fikk nemlig ikke et eneste poeng fra sin nære allierte, Russland. Den russiske «avvisningen» ble møtt med vantro og harme i Belarus, og landets president Aleksandr Lukasjenko mente resultatet måtte være feil. EBU avviste at det var noen feil med de russiske poengene, og til slutt gikk president Lukasjenko ut og ba sine landsmenn om ikke å «ta resultatet fra konkurransen for alvorlig».